COM7 พุ่งแรง! เตรียมเปิดขาย IPHONE 6S หวังดันยอดขาย-กำไรโต
COM7 พุ่งแรง เตรียมเปิดขาย IP6S คาดดันยอดขาย-กำไรโต โดย ณ เวลา 10.15 น. ราคาอยู่ที่ 4.66 บ. บวก 0.26 บ. หรือ 5.91% สูงสุดที่ 4.76 บ. ต่ำสุดที่ 4.48 บ. มูลค่าซื้อขายที่ 278.44 ลบ. ด้าน บล.เอเชีย พลัส แนะนำ ซื้อ ให้ราคาเป้าหมาย 5.75 บ. เลือกเป็น Top pick ของกลุ่มค้าปลีก
21 ต.ค. 2558

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ณ เวลา 10.15น. ราคาอยู่ที่ 4.66 บาท บวก 0.26 บาท หรือ 5.91% สูงสุดที่ 4.76 บาท ต่ำสุดที่ 4.48 บาท มูลค่าซื้อขายที่ 278.44 ล้านบาท ขณะที่ดัชนีตลาดหุ้นไทยโดยรวมบวก 0.12%

โดยปัจจัยที่ราคาหุ้น COM7 ปรับตัวขึ้นแรงมาจากประเด็นที่คาดว่านักลงทุนเข้าซื้อเก็งกำไรจากการที่คากว่าบริษัทจะได้รับประโยชน์จากการเปิดตัว IPHONE 6S ในแง่ของยอดขายที่มีโอกาสเพิ่มขึ้น
บล.เอเชีย พลัส ระบุในบทวิเคราะห์ ว่ากรณีที่นักลงทุนเริ่มหันมาสนใจมากขึ้นหลังเห็นผลการดำเนินงานที่แข็งแกร่งของบริษัท อีกทั้งได้เปรียบจากเงื่อนไขใหม่ที่สามารถสั่งซื้อ IPHONE โดยตรงกับ APPLE นอกจากนี้ประเมิณผลประกอบการในไตรมาส 4 ปี 58 จะมีกำไรสูงสุด แนะนำซื้อ ให้ราคาเป้าหมาย 5.75 บาท อีกทั้งมองว่าเป็น Top pick ของกลุ่มค้าปลีก